stanford-oval/wikipedia huggingface dataset:
Dionysius Exiguus

Dionysius Exiguus
Dionysius Exiguus (latinaksi "Dionysius Nöyrä") (noin 470 – noin 544) oli itäroomalainen munkki, jonka ansiona pidetään kristillisen ajanlaskun käyttöönottoa, jossa vuosiluvut lasketaan Jeesuksen oletetusta syntymävuodesta. Tämän järjestelmän hän otti käyttöön laatiessaan taulukoita pääsiäisen ajankohdan määrittämiseksi.  Vuonna 525 Dionysius Exiguus kirjoitti, että on väärin laskea vuodet kristittyjen vainoojan, keisari Diocletianuksen hallituskauden mukaan, mikä oli siihen saakka ollut käytäntönä. Dionysius laski, että Jeesus oli syntynyt vuonna 754 Rooman perustamisesta (Ab urbe condita). Hän luultavasti erehtyi arvioidessaan ajan, sillä Jeesus olisi hänen arvionsa mukaan syntynyt aikana jolloin Herodes oli jo kuollut.
Dionysiuksen kerrotaan olleen syntyperältään skyytti. Noin vuodesta 500 Dionysius Exiguus asui Roomassa, Vatikaanin kuurian oppineena jäsenenä. Hän käänsi kreikasta latinaan muun muassa apostolisen kaanonin tekstejä, Nikean, Konstantinopolin ja Khalkedonin kirkolliskokouksen päätöksiä. Dionysius kirjoitti myös tutkielman perusmatematiikasta. Teologi Beda Venerabilis kohotti hänet apotiksi, vaikka Dionysiuksen ystävä, historioitsija Cassiodorus, mainitsee, että tämä oli edelleen vain munkki elämänsä loppuvaiheessa.
Samuel Eto’o

| 0 | 1 | 2 |
| --- | --- | --- |

Henkilötiedot
Koko nimi: Samuel Eto’o Fils
Syntymäaika: 10. maaliskuuta 1981 (ikä 43)
Syntymäpaikka:  Nkon, Kamerun
Pelipaikka: hyökkääjä
Pituus: 180 senttimetriä
Seura
Seura:  Qatar SC
Seurat
| Vuodet | Seura | O (M) |
| 1997–2000 1997–1998 1999 2000 2000–2004 2004–2009  2009–2011  2011–2013  2013–2014  2014–2015  2015– | Real Madrid → Leganés (laina) → Espanyol (laina) → Mallorca (laina) Mallorca Barcelona Internazionale FK Anži Mahatškala Chelsea FC Everton FC UC Sampdoria | 3 (0) 28 (3) 0 (0) 13 (6) 120 (48) 145 (108) 67 (33) 53 (25) 21 (9)  14 (3)  8 (1) |
Maajoukkue
| 1997–2014 |  Kamerun | 118 (56) |
 Seurajoukkueuran tilastot kattavat vain kansalliset sarjat, päivitetty 7. maaliskuuta 2015.  Maajoukkueuran tilastot päivitetty 5. heinäkuuta 2019.
| Mitalit> Maa:   Kamerun.Miesten jalkapallo. Olympialaiset  | Mitalit> Maa:   Kamerun.Miesten jalkapallo. Olympialaiset  | Mitalit> Maa:   Kamerun.Miesten jalkapallo. Olympialaiset  | Maa:   Kamerun> Miesten jalkapallo. |
| --- | --- | --- | --- |
|  Kultaa | Sydney 2000 |  |  |
| AM-kilpailut  | AM-kilpailut  | AM-kilpailut  |  |
|  Kultaa | Ghana ja Nigeria 2000 |  |  |
|  Kultaa | Mali 2002 |  |  |
|  Hopeaa | Ghana 2008 |  |  |
| Maanosaliittojen cup  | Maanosaliittojen cup  | Maanosaliittojen cup  |  |
|  Hopeaa | Ranska 2003 |  |  |
Samuel Eto’o Fils (s. 10. maaliskuuta 1981 Nkon, Kamerun) on kamerunilais-espanjalainen jalkapalloilija, joka on pelannut pitkään Espanjassa ja sen jälkeen muun muassa Italiassa, Englannissa ja Turkissa. Häntä on kuvailtu nopeaksi, voimakkaaksi ja suoraviivaiseksi pelaajaksi. Hän on toiminut Kamerunin maajoukkueen kapteenina. Hänet on valittu Afrikan vuoden jalkapalloilijaksi vuosina 2003, 2004, 2005 ja ennätyksellisesti jälleen vuonna 2010. Syyskuussa 2021 Samuel Eto'o ilmoitti ehdokkuudestaan ​​Kamerunin jalkapalloliiton (Fecafoot) puheenjohtajaksi.
Eto’o sai Espanjan kansalaisuuden lokakuussa 2007.
Eto’o Barcelonassa.
Ura

Eto’o muutti Espanjaan vuonna 1996 vain 16-vuotiaana liittyäkseen Real Madridin riveihin, mutta hän pelasi seuran edustusjoukkueessa vain kolme Espanjan pääsarjan ottelua. Vuoden 2000 alussa hän siirtyi osaomistussopimuksella Mallorcaan, jossa hän nousi tähteyteen ja voitti vuonna 2003 Espanjan cupin. Hän on 54 maalillaan seuran historian paras maalintekijä Espanjan pääsarjassa.
Ura > Barcelona (2004–2009)

Barcelonaan Eto’o siirtyi pitkällisten kolmisuuntaisten neuvotteluiden jälkeen kaudeksi 2004–2005. Barcelona maksoi Eto’osta Mallorcalle 24 miljoonaa euroa Barcelonan virallisten verkkosivujen mukaan. Hänestä tuli samalla ensimmäinen kamerunilainen pelaaja, joka on koskaan pelannut FC Barcelonassa. Debyyttinsä hän teki 29. elokuuta 2004 Ràcing Santanderia vastaan. Ensimmäisellä kaudellaan hän teki Barcelonassa 25 maalia. Maaleillaan hän auttoi Barcelonan kauden päätteeksi mestariksi. Eto’on Levantea vastaan tekemä maali ratkaisi mestaruuden Barcelonalle. Eto’o saavutti Barcelonassa 50:n maalin rajapyykin jo 67:n pelaamansa ottelun jälkeen.
Hän voitti seurassa Espanjan pääsarjamestaruuden kolmesti (2005, 2006 ja 2009) ja Mestarien liigan kaksi kertaa (2006, 2009). Eto’o on tehnyt maalin kahdessa eri Mestarien liigan finaalissa. Hän on myös voittanut Espanjan pääsarjan maalikuninkuuden kaudella 2005–2006. Eto’o, ranskalainen Thierry Henry ja argentiinalainen Messi muodostivat Barcelonan pelätyn ”MET”-kolmikon. Eto’o on tunnettu erityisesti oikea-aikaisista läpijuoksuistaan.
Ura > Inter (2009–2011)

Maxwellin siirron varmistutta Barcelonaan, Joan Laporta ilmoitti Barcelonan ja Internazionalen päässeen sopimukseen Zlatan Ibrahimovićin siirtymisestä katalonialaiseuraan. Osana kauppaa Eto’o siirtyi Internazionaleen, jonka lisäksi Barcelona maksoi 46 miljoonaa euroa. Ibrahimovićin hyväksyttyä henkilökohtaiset termit Eto’o matkasi Milanoon lääkärintarkastukseen, jonka jälkeen kauppa oli valmis. Eto’o teki joukkueen kanssa viisivuotisen sopimuksen. 8. elokuuta 2009 hän teki ensimmäisen maalinsa joukkueessa Italian supercupin ottelussa Laziota vastaan. Avauskaudellaan Interissä Eto’o pelasi 48 ottelussa 16 maalia, joista liigassa 12, 32:ssa ottelussa. Ne auttoivat Interin voittamaan Serie A:n kauden 2009–2010. Kaudella Inter eteni myös Mestarien liigan finaaliin, jossa se voitti FC Bayern Münchenin 2–0-lukemin. Eto’osta tuli näin ollen ainut pelaaja, joka on voittanut ´triplan´ kahtena peräkkäisenä kautena.
Seuraavalla kaudella Eto’o teki 21 maalia 35 Serie A-ottelussa sekä niiden lisäksi 16 maalia 18 Italian cupin, Mestarien liigan, UEFA Super Cupin, Italian supercupin sekä FIFA Club World Cupin ottelussa Interin jäätyä Serie A:n toiseksi.
Ura > Anži Mahatškala (2011–2013)

Eto’o siirtyi elokuussa 2011 Venäjän valioliigassa pelaavaan FK Anži Mahatškalaan 30 miljoonan euron siirtosummalla. Hänestä tuli samalla maailman parhaiten palkattu jalkapalloilija 20 miljoonan euron vuosipalkallaan, mihin eivät yllä edes La Liga -sarjan tähdet Cristiano Ronaldo ja Lionel Messi.
Anžissa hän teki 53:ssa Venäjän valioliigan ottelussa 25 maalia. Hän teki maalin Venäjän valioliigadebyytissään 27. elokuuta 2011. 5. marraskuuta hän teki 2 maalia Anžin 3–1-voitossa Krylya Sovetovista. 28. huhtikuuta 2012 3–1-voitossa FK Lokomotiv Moskovaa vastaan Eto’o teki jälleen kaksi maalia. Avauskaudellaan hän teki 22:ssa valioliigaottelussa 13 maalia.
Seuraavalla kaudella 2012–2013 hän teki 10 maalia 25:ssä ottelussa. Kaudella hän teki kaksi maalia 26. elokuuta 2012  4–2-voitossa Mordovia Saranskia vastaan. Hän teki kaksi maalia myös 16. syyskuuta 5–2-voitossa FK Kuban Krasnodaria vastaan. Kaudella hän teki myös 9 maalia kuuteentoista otteluun Eurooppa-liigassa. Hän muun muassa teki joukkueen molemmat maalit 2–0-voitossa Sveitsiläisestä BSC Young Boysista, sekä 2–0-maalin Anžin voitossa Udinese Calciosta 22. marraskuuta.
Ura > Chelsea (2013–2014)

Anžin omistajan, Suleiman Kerimovin, laitettua kaikki seuran tähtipelaajat myyntiin hänen aikoessaan pienentää seuran budjettia, Eto’o siirtyi 29. elokuuta 2013 Englantilaiseen Chelseaan 1-vuotisella sopimuksella. Eto’o teki ensimmäisen maalinsa Chelsealle 19. lokakuuta pelatussa Valioliiga-ottelussa Cardiffia vastaan.
6. marraskuuta hän teki kaksi maalia Mestarien liigassa neljännen kierroksen ottelussa Schalkea vastaan. 3–0-voittoon päättyneen ottelun kolmannen maalin teki Demba Ba. Eto’o päätti hienon viikkonsa lauantaina 9. marraskuuta tehden Chelsean 1–0-maalin 2–2-tasapelissä West Bromwich Albionista. 29. joulukuuta hän teki Chelsean voittomaalin 2–1-voitossa Liverpoolista. 19. tammikuuta 2014 hän ratkaisi joukkueelleen voiton Manchester Unitedista tehden Chelsean kaikki maalit 3–1-kotivoitossa. Seuraavan maalinsa hän teki 8. maaliskuuta 4–0-voitossa Tottenhamista, jossa hän myös hankki rangaistuspotkun. 18. maaliskuuta pelatussa Mestarien liigan neljännesvälierien toisessa osaottelussa Galatasarayta vastaan hän vei Chelsean johtoon jo ottelun 4. minuutilla. Ottelu päättyi lopulta Chelsean 2–0-voittoon ja joukkue eteni puolivälieriin yhteismaalein 3–1. Eto’o teki maalin jälleen 22. maaliskuuta 6-0-murskavoitossa paikallisvastustaja Arsenalista. 19. huhtikuuta hän teki Chelsean ainoan maalin 1–2-tappiossa Sunderlandille.
Heinäkuussa 2014 Chelsea ilmoitti kotisivuillaan, että Eto’on 1-vuotinen sopimus oli päättynyt ja hän sai luvan alkaa etsimään itselleen uutta seuraa. Hän pelasi seurassa yhteensä 35 ottelua ja teki 12 maalia.
Ura > Everton (2014–)

26. elokuuta 2014 Eto’o solmi kahden vuoden mittaisen sopimuksen Valioliigassa pelaavan Evertonin kanssa.
Maajoukkueura

Kamerunin joukkueessa Eto’osta tuli 17 vuoden ja kolmen kuukauden ikäisenä nuorin 1998 MM-kilpailuissa Ranskassa mukana ollut pelaaja. Hän oli myös ainoa pelaaja, joka oli syntynyt 1980-luvulla Ranskan MM-kilpailuissa. Vuoden 2002 MM-kilpailuissa hän pelasi Kamerunin kaikki kolme ottelua alusta loppuun ja teki Saudi-Arbaiaa vastaan ottelun ainoan maalin.
Kamerunin paidassa hän on voittanut kaksi kertaa Afrikan-mestaruuden (2000, 2002) sekä olympiakultaa 2000 kesäolympialaisissa Sydneyssä. Vuonna 2006 hän osallistui Egyptissä Afrikan-mestaruuskilpailuihin, jossa Kamerun putosi puolivälierissä Eto’on ammuttua rangaistuspotkun yli maalin Norsunluurannikkoa vastaan. 31. tammikuuta 2008 Eto’o ohitti norsunluurannikkolaisen Laurent Pokoun kaikkien aikojen maalintekijänä Afrikan mestaruusturnauksissa. Pokoun tekemä vanha ennätys oli 14 maalia.
Veropetostuomio

Kesäkuussa 2022 Eto’o tuomittiin Espanjassa 22 kuukauden ehdolliseen vankeuteen. Hänen on myös maksettava verosaatavia takaisin 3,7 miljoonaa euroa ja sakkoja 1,8 miljoonaa euroa. Eto’ota syytettiin siitä, ettei hän ollut ilmoittanut tulojaan kuvaoikeuksien siirrosta vuosina 2006–2009. Eto’o siirsi kuvaoikeutensa Unkarissa sijaitsevalle yritykselle, joka ilmoitti Eto’on tienanneen kuvistaan Unkarissa, jossa veroaste on Euroopan alhaisimpien joukossa.
Saavutukset > Real Madrid

Intercontinental Cup mestaruus: 1997–98
Mestarien liiga mestaruus: 1999–00
Saavutukset > Real Mallorca

Copa del Rey mestaruus: 2002–03
Saavutukset > FC Barcelona

Primera División mestaruus: 2004–05, 2005–06 2008–09
Supercopa de España mestaruus: 2005–06, 2006–07
Mestarien liiga mestaruus: 2005–06 2008–09
Saavutukset > FC Internazionale Milano

Serie A mestaruus 2009–10
Coppa Italia mestaruus: 2009–2010, 2010–2011
Italian supercup mestaruus: 2010
Mestarien Liiga mestaruus 2009–10
Seurajoukkueiden maailmanmestaruus: 2010
Saavutukset > Kamerun

Olympiakulta: 2000
Jalkapallon Afrikan-mestaruuskilpailut mestaruus: 2000, 2002
Confederations Cup hopea: 2003
Jalkapallon Afrikan-mestaruuskilpailut hopea: 2008
Saavutukset > Henkilökohtaiset saavutukset

Afrikan vuoden jalkapalloilija: 2002–03, 2003–04, 2004–05, 2009–10
Fifan vuoden pelaaja äänestyksen kolmas: 2004–05
Pichichi-palkinto: 2005–06
Kultainen leijona: 2004, 2009, 2010
Éxo Diavátis

| --- | --- |
Sijainti:  38°47′21″N, 24°30′47″E, Skýros Euboia, Keski-Kreikka Kreikka
Saariryhmä:  Diavátes, Pohjoiset Sporadit
Merialue:  Egeanmeri, Välimeri
Pinta-ala:  0,019 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Éxo Diavátis (kreik. Έξω Διαβάτης) on pieni Kreikan saari, joka kuuluu Pohjoisten Sporadien saariryhmään ja tarkemmin Diavátesin saariin, ja sijaitsee Skýroksen saaren eteläpuolella. Saaren pinta-ala on noin 0,019 neliökilometriä ja se on asumaton. Hallinnollisesti Éxo Diavátis kuuluu Skýroksen kuntaan, Euboian alueyksikköön ja Keski-Kreikan alueeseen.
Everybody

| Everybody> Kappaleen tiedot |
| --- | --- |
Esittäjä(t):  Tanel Padar & Dave Benton & 2XL
Säveltäjä(t):  Ivar Must
Sanoittaja(t):  Maian-Anna Kärmas
Euroviisutiedot
Vuosi:  2001
Maa:  Viro
Kieli:  englanti
Sijoitus:  1.
Pisteet:  198
”Everybody” on Tanel Padarin, Dave Bentonin ja 2XL-yhtyeen englanniksi esittämä kappale, jolla Viro voitti vuoden 2001 Eurovision laulukilpailun. Kyseessä on toistaiseksi ainoa Viron voitto Eurovision laulukilpailuissa. Ivar Mustin säveltämä ja Maian-Anna Kärmasin säveltämä kappale sai 198 pistettä, voittaen seuraavaksi tulleen Tanskan 22 pisteellä. Kappaleen esiintymisnumero oli 20.
Kappale menestyi heikohkosti, eikä sen singleä julkaistu kuin muutamassa Euroopan maassa.
Aiheesta muualla

Kappaleen sanat
Eurovision laulukilpailun voittaneet kappaleet
| --- | --- |
1950-luku:   1956: ”Refrain”  1957: ”Net als toen”  1958: ”Dors, mon amour”  1959: ”Een beetje” 
1960-luku:   1960: ”Tom Pillibi”  1961: ”Nous les amoureux”  1962: ”Un premier amour”  1963: ”Dansevise”  1964: ”Non ho l’età”  1965: ”Poupée de cire, poupée de son”  1966: ”Merci, Chérie”  1967: ”Puppet on a String”  1968: ”La, la, la”  1969: ”Boom Bang-a-Bang”  ”De troubadour”  ”Un jour, un enfant”  ”Vivo cantando” 
1970-luku:   1970: ”All Kinds of Everything”  1971: ”Un banc, un arbre, une rue”  1972: ”Après toi”  1973: ”Tu te reconnaîtras”  1974: ”Waterloo”  1975: ”Ding-a-dong”  1976: ”Save Your Kisses for Me”  1977: ”L'oiseau et l'enfant”  1978: ”A-Ba-Ni-Bi”  1979: ”Hallelujah” 
1980-luku:   1980: ”What’s Another Year?”  1981: ”Making Your Mind Up”  1982: ”Ein bißchen Frieden”  1983: ”Si la vie est cadeau”  1984: ”Diggi-loo diggi-ley”  1985: ”La det swinge”  1986: ”J’aime la vie”  1987: ”Hold Me Now”  1988: ”Ne partez pas sans moi”  1989: ”Rock Me” 
1990-luku:   1990: ”Insieme: 1992”  1991: ”Fångad av en stormvind”  1992: ”Why Me?”  1993: ”In Your Eyes”  1994: ”Rock ’n’ Roll Kids”  1995: ”Nocturne”  1996: ”The Voice”  1997: ”Love Shine a Light”  1998: ”Diva”  1999: ”Take Me to Your Heaven” 
2000-luku:   2000: ”Fly on the Wings of Love”  2001: ”Everybody”  2002: ”I Wanna”  2003: ”Everyway That I Can”  2004: ”Wild Dances”  2005: ”My Number One”  2006: ”Hard Rock Hallelujah”  2007: ”Molitva”  2008: ”Believe”  2009: ”Fairytale” 
2010-luku:   2010: ”Satellite”  2011: ”Running Scared”  2012: ”Euphoria”  2013: ”Only Teardrops”  2014: ”Rise Like a Phoenix”  2015: ”Heroes”  2016: ”1944”  2017: ”Amar pelos dois”  2018: ”Toy”  2019: ”Arcade” 
2020-luku:   2020: Ei järjestetty  2021: ”Zitti e buoni”  2022: ”Stefania”  2023: "Tattoo"  2024: "The Code"
Antiikin Euboia

Antiikin Euboian kartta.
Euboia (m.kreik. Εὔβοια, lat. Euboea), Egeanmeren suurin saari, oli antiikin aikana joonialaisten asuttamaa aluetta. Saari jakaantui useiden kaupunkivaltioiden eli polisten alueisiin. Merkittävimpiä kaupunkeja olivat Khalkis, Eretria, Karystos ja Histiaia.
Euboian asukkaasta eli euboialaisesta käytettiin etnonyymejä Euboieus (Εὐβοιεύς) ja Euboeus (Εὐβοεύς) ja feminiinissä Eubois (Εὐβοΐς), myöhemmin latinaksi Euboicus ja Euboeus.
Maantiede

Euboian saari sijaitsee Egeanmeren länsilaidalla, antiikin nimistöllä Thessalian eteläosan, Opuntian Lokriin, Boiotian ja Attikan itärannikoiden edustalla. Näiden rannikoiden ja Euboian välissä sijaitsivat Pohjoinen ja Eteläinen Euboianlahti, joiden välinen kapea salmi tunnettiin nimellä Euripos. Euboia on pitkä ja kapea saari. Strabon laski sen pituudeksi pohjoisesta Kenaionin niemeltä etelään Geraistoksen niemelle 1 200 stadioninmittaa, ja sen suurimmaksi leveydeksi 150 stadionia. Plinius vanhempi kuvaa sen pituudeksi 150 roomalaista mailia, ympärysmitaksi 365 mailia ja suurimmaksi leveydeksi 40 mailia. Nämä mitat ovat kuitenkin melko kaukana todellisista. Saaren todellinen pituus pohjoisesta etelään on noin 180 kilometriä ja sen leveys vaihtelee kuuden ja 48 kilometrin välillä.
Maantiede > Kaupungit > Polikset

Euboian polikset eli kaupunkivaltiot olivat:
Athenai Diades
Diakres apo Khalkideon
Diakrioi
Dion
Dystos
Eretria
Grynkhai
Histiaia
Karystos
Khalkis
Orobiai
Peraia
Posideion
Styra
Maantiede > Kaupungit > Muut kaupungit

Euboian muita kaupunkeja olivat muun muassa:
Aidepsos
Aigai
Aigilea
Aiglefeira
Amarynthos
Argura
Geraistos
Ellopia tai Hellopia
Elymnion
Harpagion
Kerinthos
Khoireai
Kotylaion
Kyme
Kyrnos
Marmarion
Metropolis
Oikhalia
Panakton
Parthenion
Poseidion
Porthmos
Tamynai
Teleidai
Zareks
Historia > Esihistoria ja mytologia

Euboialla, kuten monilla muillakin Kreikan saarilla, kerrotaan alun perin olleen useita muita nimiä. Sen eräiksi nimiksi mainitaan Makris (Μάκρις) ja Dolikhe (Δολίχη, Dolikhē) sen suuren pituuden vuoksi suhteessa sen leveyteen. Nimiksi mainitaan myös Hellopia (Ἑλλοπία), joka oli alun perin alue saaren pohjoisosassa lähellä Histiaiaa, ja joka sai nimensä Hellopsista, Ionin pojasta; Okhe (Ὄχη, Okhē), samannimisestä Okhe-vuoresta; sekä Abantis (Ἀβαντίς), sen kaikkein vanhimmista asukkaista, abanteista. Muita nimiä olivat muun muassa Asopis (Ἀσωπίς, Asōpis) ja Khalkodontis (Χαλκοδοντίς).
Saaren varsinainen antiikin aikainen nykyisinkin käytössä oleva nimi on peräisin kreikan sanoista eu (εὖ, ”hyvä”) ja būs (βοῦς, ”härkä”); saari oli toisin sanoen ”Hyvien härkien saari” tai ”Hyvä saari härille”. Hesiodos kertoo, että Abantis sai uuden nimen Euboia lehmäksi muutetusta Iosta, jonka sanottiin synnyttäneen siellä Epafoksen. Strabon huomauttaa, että Homeros käyttää saaresta nimeä Euboia, vaikka kutsuukin sen asukkaita abanteiksi.
Aristoteleen mukaan Euboiaan liitetyt abantit olisivat olleet traakialaisia, jotka olisivat siirtyneet saarelle myöhemmän Fokiin Abaista. Useimmat muut puolestaan johtivat abanttien nimen eponyymistä heeroksesta. Herodotoksen mukaan abantit avustivat joonialaisia Vähän-Aasian Joonian kreikkalaiskaupunkien perustamisessa. Euboian eteläosaa asuttivat dryopit, joiden sanottiin perustaneen Styran ja Karystoksen.
Historia > Arkaainen kausi

Historialliselle kaudelle tultaessa abantit olivat kadonneet Euboialta, ja suurta osa Euboian kaupungeista asuttivat joonialaiset kreikkalaiset. Antiikin aikaisen käsityksen mukaan saarta olivat asuttaneet erityisesti ateenalaiset. Euboia jakaantui kuuteen tai seitsemään tärkeimpään polikseen, joista merkittävimmät olivat Khalkis ja Eretria, jotka sijaitsivat saaren länsirannikon keskivaiheilla. Saaren pohjoispäässä vastapäätä Thessalian rannikkoa sijaitsi Histiaia eli myöhempi Oreos. Länsirannikolla Opuntian Lokriin vastaisella rannikolla sijaitsivat Dion, Aidepsos, Athenai Diades, Orobiai ja Aigai. Itärannikolla sijaitsi Kerinthos. Saaren eteläosassa sijaitsivat Dystos, Styra ja Karystos. Suurin osa näistä kaupungeista esiintyy jo Homeroksen Iliaan laivaluettelossa. Pseudo-Skylaks mainitsee myöhemmin saarella vain neljä kaupunkia, Karystos, Eretria, Khalkis ja Histiaia.
Euboia ei koskaan muodostanut yhtä poliittista kokonaisuutta, ja niin sen antiikin ajan historia muodostuu lähinnä sen yksittäisten kaupunkivaltioiden vaiheista, jotka on kuvattu tarkemmin niiden omissa artikkeleissa. Varhaisina aikoina geometrisella ja arkaaisella kaudella Khalkis ja Eretria kuuluivat koko Kreikan tärkeimpien kaupunkien joukkoon. Ne kävivät laajaa kauppaa ja perustivat siirtokuntia Traakian, Italian Suur-Kreikan ja Sisilian rannikoille sekä Egeanmeren saarille. Euboia olikin merkittävässä roolissa kreikkalaisten siirtokuntien perustamisen varhaisvaiheessa, ja sieltä käsin perustettiin muun muassa Italian ja koko läntisen Välimeren varhaisin kreikkalainen kauppa-asema Pithekussai noin vuonna 770 eaa.
Eretrian ja Khalkiin välinen Lelantoksen sota Lelantonin tasangon hallinnasta käytiin noin vuonna 700 eaa. Se on varhaisia tunnettuja kreikkalaisten kaupunkivaltioiden välisiä sotia, johon otti osaa myös suuri joukko kyseisten kaupunkien liittolaisia eri puolilta Kreikkaa.
Euboian kaupungit kukoistivat aina 500-luvun eaa. lopulle siihen saakka, kun Peisistratoksen suvun tyrannia kumottiin Ateenassa. Tämän jälkeen euboialaiset liittyivät boiotialaisiin ja julistivat Ateenalle sodan. Tästä ne kuitenkin maksoivat kalliisti, sillä ateenalaiset hyökkäsivät Euboialle, voittivat khalkislaiset ja jakoivat näiden maat 4 000 ateenalaiselle uudisasukkaalle vuonna 506 eaa. Eretrian puolestaan tuhosivat persialaiset persialaissotien ensimmäisen hyökkäyksen aikaan vuonna 490 eaa. Syynä oli eretrialaisten joonialaisille antama apu Joonian kapinassa kaksi vuotta aiemmin. Vaikka kaupunki rakennettiin uudelleen lähelle aiempaa paikkaansa, se ei koskaan enää saavuttanut entistä asemaansa.
Historia > Klassinen kausi

Persialaissotien jälkeen koko Euboia tuli Ateenan alaisuuteen. Ateenalaiset pitivät saarta kaikkein arvokkaimpana Attikan ulkopuolisista omistuksistaan, sillä se tarjosi heille viljaa, rakennus- ja polttopuuta sekä laidunmaata hevosille ja karjalle. Vuonna 445 eaa. kaikki saaren kaupungit kapinoivat Ateenaa vastaan, mutta Perikles valloitti ne pian takaisin. Vuonna 411 eaa., pian sen jälkeen kun ateenalaiset olivat kärsineet suuren tappion Sisilian sotaretkellä, euboialaiset kapinoivat jälleen Ateenaa vastaan, ja sen kaupungit olivat jonkin aikaa jälleen itsenäisiä. Ateenalaiset saivat Euboian taas vaikutusvaltansa alle onnistuttuaan palauttamaan merimahtinsa. Tässä he voittivat thebalaiset, jotka yrittivät myös saada saaren itselleen.
Ateenalaiset eivät kuitenkaan kyenneet pitämään Euboian kaupunkeja aivan samanlaisessa otteessa kuin suuruutensa päivinä, eivätkä esimerkiksi yrittäneet syrjäyttää tyranneja, jotka olivat nostaneet itsensä valtaan useimmissa saaren kaupungeissa hieman ennen Makedonian Filippos II:n aikaa. Filippos käytti hyväkseen Khalkiin tyrannin Kalliaan pyrkimyksiä saada koko Euboia valtaansa, sillä vuoden 338 eaa. Khaironeian taistelun jälkeen Kalliaan alueet tulivat käytännössä Filippoksen vallan alle.
Historia > Hellenistinen ja roomalainen kausi

Tämän jälkeen Euboia oli Makedonian vallassa siihen saakka, kunnes roomalaiset ottivat sen Filippos V:ltä ja palauttivat saaren kaupungeille niiden itsenäisyyden vuonna 194 eaa. Euboialaiset pysyivät uskollisina Roomalle sodassa Aitolian liittoa vastaan. Khalkis joutui kuitenkin Antiokhoksen valtaan hänen hyökättyään Kreikkaan. Rooman vallan aikana Euboia liitettiin osaksi vuonna 27 eaa. perustettua Achaean provinssia.
Aiheesta muualla

Kuvia tai muita tiedostoja aiheesta antiikin Euboia Wikimedia Commonsissa
Dirfys-vuoren maisemia.
Lelantos-joki ja Lelantonin tasankoa.
Eretrian raunioita.
Drakóspiton eli ”Lohikäärmetalon” rauniot Óchi- eli antiikin Okhe-vuorella.
Evrótas

| Evrótas Ευρώτας |
| --- | --- |
 Evrótas-joki.
Alkulähde:  Taÿ́getos- ja Párnonas-vuoret
Laskupaikka:  Lakonianlahti  36°48′15″N, 22°41′45″E
Maat:   Kreikka
Pituus:  82 km
Alkulähteen korkeus:  430 m
 Evrótas-joki kartalla.
Evrótas (kreik. Ευρώτας), antiikin Eurotas (m.kreik. Εὐρώτας), on joki, joka virtaa Peloponnesoksen niemimaalla Kreikassa. Sen pituus on 82 kilometriä. Joki saa alkunsa Taÿ́getos- ja Párnonas-vuorilta ja se laskee Joonianmereen kuuluvaan Lakonianlahteen niemimaan etelärannikolla.
Evrótas-jokea.
Evrótas on Lakonian merkittävin joki ja koko Peloponnesoksen toiseksi pisin joki Alfeióksen jälkeen. Joki virtaa Lakonian tasangon halki, ja Taÿ́getos-vuoret jäävät sen länsipuolelle ja Párnonas-vuoret itäpuolelle. Evrótas kulkee Spártin (ja kulki antiikin Spartan) kaupungin ohi aivan sen itäpuolelta. Joki laskee mereen Gýtheion kaupungin koillispuolella ja muodostaa suistoalueen eli deltan. Suisto on eteläisen Kreikan merkittävimpiä kosteikkoja ja Natura 2000 -aluetta. Evrótaksen kunta on saanut nimensä joesta.
Kreikkalaisessa mytologiassa joki on saanut nimensä Lakonian kuninkaasta Eurotaksesta, joka oli kuningas Leleksin poika tai pojanpoika. Kertomuksen mukaan tämä rakennutti kanavan johtaakseen Spartan ympäristön seisovan veden mereen, jolloin joki sai alkunsa. Eurotas oli mytologiassa myös joen jumala. Joen nimi tarkoittaa ”Hyvää virtausta”.
Aiheesta muualla

Kuvia tai muita tiedostoja aiheesta Evrótas Wikimedia Commonsissa